Els escolars de Burjassot també gaudeixen del Cinema en Valencià
2025-07-24

Mentre els dimecres a la vesprada, el Centre Cultural Tívoli acull la projecció de pel·lícules en valencià que conformen la Campanya de Cinema en Valencià per a públic general, durant els primers matins del mes de maig, són els escolars de Burjassot els qui també estan gaudint de bones pel·lícules en valencià. El cicle de Cinema en Valencià per a escolars és una iniciativa de l’Agència de Promoció del Valencià, que dirigeix la regidora Maria Viu, en col·laboració amb Escola Valenciana.

Dimarts passat 3 de maig, un total de 467 alumnes de segon i tercer cicle de Primària dels col·legis Miguel Bordonau, Sant Joan de Ribera, Fernando de los Ríos i Villar Palasí van acudir al Tívoli per gaudir de la pel·lícula Astèrix i la residència dels Déus, que es va projectar en tres sessions. El dijous 5 de maig, Rastres de sàndal serà la pel·lícula a la qual acudisquen 328 alumnes d’ESO dels instituts Vicent Andrés Estellés, Comarcal i Juan XXIII. Finalment, dilluns que ve 9 de maig, en dues sessions, 900 alumnes d’Infantil i de primer cicle de Primària gaudiran de la pel·lícula L’hivern i la primavera.